SNNP พุ่งแรง 13% โบรกฯชี้กำไร Q4 โตเด่น ยอดขายตปท.ฟื้น-ออกสินค้าใหม่หนุน
SNNP พุ่งแรง 13% “ออลไทม์ไฮ” ทะลุเป้า 13.50 บ. โบรกฯชี้กำไร Q4 โตเด่น รับยอดขายในเวียดนามและกัมพูชาฟื้นตัว-ออกสินค้าใหม่หนุน

6 ม.ค. 2565

ผู้สื่อข่าวรายงานว่าวันนี้ (6 ม.ค. 2565) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 11:40 น. อยู่ที่ระดับ 14.00 บาท เพิ่มขึ้น 1.60 บาท หรือ 12.90% โดยทำจุดสูงสุดที่ 14.40บาท และทำจุดต่ำสุดที่ 12.30 บาท ด้วยมูลค่าการซื้อขาย 1.01 พันล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (6 ม.ค. 2565) โดยคาดกำไรไตรมาส 4/2564 โตทั้งจากไตรมาสก่อน และจากงวดเดียวกันของปีก่อน จากยอดขายในเวียดนามและกัมพูชาฟื้นตัว และไทยกลับมาคลายล็อกดาวน์ รวมถึงมีผลิตภัณฑ์ใหม่ ผสานภาพรวมกำไรปี 2565 จะเติบโตอย่างมีนัยยะ จากโรงงานที่เวียดนามกลับมาก่อสร้างโดยจะเริ่มผลิตในครึ่งปีหลัง 2565 ซึ่งจะช่วยเพิ่มยอดขายและลดต้นทุน แนะนำ “ซื้อ” ราคาเป้าหมาย 13.50 บาท